cyanic-selkie/wikianc huggingface dataset:
Terningmoen
Skytefelt
Terningmoen har et stort skyte- og øvingsområde med flere skytebaner, som brukes mye av både av flere avdelinger i Forsvaret, politiet og sivilt for diverse skytetrening og øvelser, også for trening til internasjonale operasjoner.
Landskytterstevnet ble arrangert her i 1990, 2000 og 2010 og vil også bli arrangert her i 2021.
Fremtid
Ifølge Regjeringens forslag til langtidsplan for forsvarssektoren fra 2020, foreligger det planer om å etablere en felles rekruttskole for hele Hæren på Terningmoen, noe som vil føre til en betydelig økning av personell i leiren.
I januar 2021 ble 6. Gardekompani flyttet over til Hærens skole for rekrutt- og fagutdanning, der går de under navnet Kompani G.
Terningen Arena
Terningen Arena er et flerbruksanlegg ligger ved Terningmoen. Målet med prosjektet Terningen Arena er å skape et flerbruksanlegg for idrett, kultur og næring, til bruk for alle. Det er også en målsetning at Elverum skal forsterkes som utdannings- og kompetansesenter, og at Høgskolen i Hedmark skal styrkes og videreutvikles i folkehelsebyen Elverum, med sine helse- og idrettsutdanninger. Høgskolen i Innlandet, Forsvaret, NAV og Hedmark fylkeskommune er noen av leietakerne på anlegget.
Forsvaret har i Terningen Arena velferdskontor og treningsfasiliteter for tjenestegjørende.
Trinn 1 ble ferdigstilt i desember 2010, og anlegget er siden blitt utvidet med blant annet flere utendørs idrettsfasiliteter.
Askeladden (båtmerke)
12. november 2008 vedtok styret i Henrik J. Askviks Sønner AS at det ikke var mulig å løse problemene ved gjeldsordning. 13. november fikk tingretten konkursinnstillingen fra gjeldsnemnden. Selskapet startet opp året etter av Henrik J. Askvik og industriinvestoren Mons Tore Lyssand under navnet Askeladden Boats.
I 2011 flyttet Askeladden all produksjon fra Os til Polen.
Eksterne lenker
Askeladden.no
Guramier
Guramier (Osphronemidae) er en gruppe ferskvannsfisker i gruppen labyrintfisker. Den naturlige utbredelsen er på det asiatiske kontinent fra Pakistan og India til den malaysiske øygruppen og i nordøst mot Korea.
Mange guramier har en forlenget stråle foran på bukfinnene. Mange arter har yngelpleie: noen er munnrugere, mens andre er skumredebyggere. Det er ca. 90 arter i fire underfamilier og rundt 13 slekter.
Navnet Polyacanthidae har også blitt brukt om denne familien. Noen av fiskene som nå klassifiseres som guramier hørte tidligere til i familien Anabantidae. Underfamilien Belontiinae ble nylig opprettet under familien Belontiidae.
De eldste fossilfunnene er fra paleogen.
Andre typer guramier
Navnet «gurami» brukes på flere andre labyrintfisker som nå ligger under andre familier:
Eidsbekken
Eidsbekken er et sidevassdrag til Haldenvassdraget, på Bjørkelangen i Aurskog-Høland kommune i Viken. Den starter i Eidsdammen, passerer Eidsverket og renner ut i Lierelva. Vannfallet ved Eidsverket er tidligere blitt utnyttet industrielt. Eidsbekken har gitt navn til boligveien «Eidsbekken» på Bjørkelangen. Eidsbekken har et fall på 47,8 meter fra Eidsdammen til Lierelva.
So Fine (album)
Sporliste
Side 1:
Side 2:
Hakadal
Hakadal (kalles Hakadalen) er et sogn i Nittedal i Akershus, med Hakadal kirke som soknekirke. Sognet grenser i sør til Nittedal sogn, i øst til Gjerdrum sogn i Gjerdrum og Holter i Nannestad, i nord til Nannestad sogn i Nannestad og Harestua sogn i Lunner og i vest til Vestre Aker sogn i Oslo.
Etymologi
Navnet Hakadal kommer ifølge Harald Hårfagres saga fra en mann som het Hake. Han var sønn til en norsk småkonge, og skal ha falt i kamp mot Harald i dalen som senere skulle til å bære navnet hans. Om dette er riktig eller ikke er vanskelig å vite, men Oluf Rygh er enig i at dalen nok er oppkalt etter en som het Hake (Haki). Navnet ble tidligere blant annet skrevet Hakedal.
Tettsteder og innbyggertall
Hakadal har (ifølge SSB 2008 ) tettstedene Åneby (1 354 innbyggere), Grønvoll (1 519 innbyggere) og Løvstad (1 572 innbyggere).
Jernbane
Åneby stasjon, Varingskollen holdeplass og Hakadal stasjon er alle stoppesteder på Gjøvikbanen.
Verneverdig bebyggelse
På vestsida av dalen, nord i Hakadal, finner vi Hakadals verk, med mange av husene etter Norges eldste jernverk. Driften der startet ca. 1550.
Idrett og friluftsliv
Varingskollen har et av Oslo-områdets største alpinanlegg, med fem nedfarter og tre heiser. Største høydeforskjell er 315 meter.
Nord i Hakadal ligger garden Ås med golfbane (Hakadal golfklubb). Dette er en 18-hulls bane åpnet i 2004. Ås er òg et populært utfartssted vinterstid, hvor man kan kjøre til Hakkim og gå skiturer i Romeriksåsene. Det er også mange som bruker Hakadal som startpunkt for løyper gjennom Nordmarka; fra Hakadal stasjon er det ca. 18 km til Kikutstua.
Skoler
I Hakadal ligger Hakadal ungdomsskole (HUS), og Elvetangen skole, samt de nedlagte og Hagen barneskole.
Næringsliv
På Åneby finnes en gullsmedforretning/optiker, et apotek, veterinær, legekontor, 2 frisører, en matvareforretning, kafe og et gatekjøkken.
Gerry Gable
Gerry Gable er en britisk politisk aktivist. Han var langvarig redaktør i det anti-fascistiske magasinet Searchlight som ble opprettet i 1975 av Gable, og fram til 1998 med noen små avbrekk.
Bakgrunn
I sin ungdom var Gable medlem i Young Communist League og Communist Party of Great Britain jobbet i kommunistpartiets avis Daily Worker i et år før han ble kommunistpartiets fagforeningsorganisator. Han stilte til valg for kommunistpartiet 10. mai 1962 i Stamford Hill i North London, men ble ikke valgt inn.
I 1962, etter 10 års medlemskap, brøt han med kommunistpartiet for å «kunne konsentrere seg om anti-fascistisk arbeid og fordi partiet har inntatt en anti-israelsk linje». Gables sønn har senere tjenestegjort i den israelske hæren.
I november 1963 ble Gable arrestert for å ha brutt seg inn hos Holocaust-fornekteren, historerevisjonisten og historikeren David Irving. 14. januar 1963 innrømmet han forholdet og at meningen med innbruddet var å stjele papirer som skulle avsløre Irvings tette forhold til nynazistiske grupper. I rettssaken hevdet han at innbruddet ble gjort for «å finne materiale som de kunne gi til etterretningstjenesten».
Harald Wigaard
Harald Wigaard (født 17. mai 1944 i Oslo) er en norsk tidligere turner fra Lambertseter.
Han er kjent for sin femteplass på bøylehest under sommerlekene i Tokyo i 1964. Denne plasseringen var Norges beste under lekene, mens Kronprins Harald fikk en åttendeplass i seiling. Wigaards høyde er 182 cm, og hans vekt var 67 kg i 1964.
Han er medlem av Oslo Turnforening.
Fylkesvei 4188
Fylkesvei 4188 går mellom Vatne bru og Birkeland i Hægebostad kommune. Veien er 15,7 km lang.
Frem til 2019 hadde veien betegnelsen fylkesvei 751 (Vest-Agder).
Navigasjonsoffiser
Navigasjonsoffiser er den offiser som har det fulle ansvaret for navigasjonen om bord på krigsskip. En navigasjonsoffiser skal også kunne assistere kapteinen på skipet om nødvendig.
Tilsvarende funksjon på handels- eller passasjerskip er tillagt førstestyrmann.
Kazimierz Dolny
Kazimierz Dolny er en liten by i det østlige Polen, på den østlige bredden av Wisła i Lublin voivodskap. Byen er en viktig turistattraksjon og regnes for å være en av de vakreste polske småbyer. Den hadde sin storhetstid på 1500-tallet og den første halvdel av 1600-tallet, som følge av korntransporten på Wisła. Med stagneringen av handelen stanset også den økonomiske veksten i byen, noe som i stor grad var med på å bevare Kazimierz Dolnys renessansekarakter. Siden det 19. århundre har den blitt et populært feriemål, både for turister og for kunstnere.
Historie
Stedets historie strekker seg tilbake til det 11. århundre. På en av åsene var det en bosetning kalt Wietrzna Góra, som tilhørte benediktinerne. I 1181 ga hertug Kazimierz den rettferdige stedet til premonstratenserkorherrene fra Kraków-Zwierzyniec, som til hans ære kalte stedet Kazimierz. Den første dokumenterte omtale av småbyen er fra 1249. Tilnavnet «Dolny» (= nedre) ble lagt til senere med referanse til plasseringen ved Wisła for å skille Kazimierz Dolny fra Kazimierz ved Kraków - ved Wisłas øvre løp.
I 1325 skjenket kong Władysław I den korte byen en kirke, som er blitt til dens sognekirke. I første halvdel av 1300-tallet ble det også bygget et slott og byrettigheter ble gitt, sannsynligvis av kong Kasimir I den store.
I 1406, under Władysław II Jagiełło, fikk byen atter byrettigheter, denne gangen i henhold til Magdeburg-loven. Utformingen av byen, som har overlevd århundrene, ble også laget på den tiden, blant annet markedsbygningen som mangler på den ene siden, noe som gir markedet dets karakteristiske utseende.
I 1501 ble stedet sete for et starostwo. Fra 1519 til 1644 ble starostembedet arvet av slekten Firlej. På den tiden utviklet stedet seg til å bli et viktig omlastingssted for kornet som ble fraktet nedover Wisła. I 1628 slo fransiskanerne seg ned i Kazimierz Dolny og bygde et kloster.
Byens forfall begynte i 1656 da svenske tropper satte fyr på den og plyndret den. Flere soldater marsjerte gjennom den og ødela byen. I 1677 utstedte kong Johann III Sobieski et dekret som tillot bosetting av armenske, greske og i særdeleshet jødiske kjøpmenn. Men de neste polsk-svenske krigene ødela optimismens ånd, spesielt ettersom etterspørselen etter polsk korn i hele Europa fortsatte å avta. Delingene av Polen betydde da en definitiv slutt på kornhandelen. Kazimierz Dolny var da i den del som ble del av Tsarrussland, og Wisłas munning i Østersjøen ved Danzig (Gdańsk) lå i kongedømmet Preussen.
Tyskerne inntok byen ved andre verdenskrigs utbrudd i september 1939, og på det tidspunkt var ca 40 prosent av befolkningen der jøder. De ble drevet sammen i en ghetto i byen i 1940 og brukt til arbeidstjeneste. Senere ble jøder fra Pulawy også sendt til Kazimierz-ghettoen, som da kunne betraktes som en konsentrasjonsleir. De som ikke døde av utsulting og den medfart de fikk, ble i 1942 transpoertert til KZ Belzec og gasset ihjel der.
Etter andre verdenskrig gjenstod store deler av byen som ødelagt, men gjenoppbyggingen fant sted raskt og Kazimierz Dolny var i stand til å utvide sin turistmessige betydning.
Normal (geometri)
En normal (også kalt en perpendikulær) er i geometri en rett linje, et linjestykke eller en vektor som danner en rett vinkel med en annen linje, kurve eller flate. Ordet normal kan også brukes som adjektiv om en linje som står vinkelrett på en annen linje eller plan.
For å presisere at ordet refererer til en vektor brukes ofte kombinasjonen normalvektor. En enhetsnormal er en normalvektor med lengde 1 og finnes ved normering.
Klassisk plangeometri
I euklidsk geometri i planet brukes ordet normal om en rett linje eller linjestykke som står vinkelrett på en annen linje, det vil si danner en vinkel på 90° med den andre linjen. Standard metoder eksisterer for konstruksjon av normaler ved hjelp av passer og linjal.
Til et linjestykke er det definert en midtnormal, det vil si en normal til linjestykket som går gjennom midtpunktet til linjestykket. Midtnormalen til linjestykket AB er det geometriske sted for et punkt som ligger like langt fra A og B. Midtnormalen til en korde vil gå gjennom sentrum i sirkelen.
To vinkler som har parvis normale vinkelbein er like.
Kurvenormaler
En normal til en kurve i et punkt P er en linje eller en vektor som står normalt på en tangent i P.
Plane kurver
En plan kurve definert eksplisitt ved funksjonen y = f(x) har et stigningstall gitt ved den deriverte f'(x). En tangent til denne kurven kan skrives på formen
der \mathbf{i} og \mathbf{j} er enhetsvektorer i henholdsvis x- og y-retningen. En normalvektor kan derfor uttrykkes
Ligningen for en rett linje langs normalen, gjennom et punkt (x_0,y_0) på kurven, blir dermed
Her er F_x og F_y de to partiellderiverte av funksjonen F. Dersom, så gir dette samme resultat som for en kurve gitt eksplisitt.
Romkurver
vil en vektor
være en tangent. Normalplanet i punktet på kurven, der tangenten tilsvarende er, er derfor
Merk at \mathbf{r} i denne ligningen er posisjonsvektoren til et punkt på normalplanet, ikke på kurven.
For en romkurve er to normalvektorer spesielt viktige og er gitt egne navn, hovednormalen (eller prisipalnormalen) \mathbf{n} og binormalen \mathbf{b}. Begge disse vektorene er enhetsvektorer. For å definere de to spesielle normalene er det vanlig også å innføre enhetstangenten \mathbf{t}. Dette kan gjøres ved å normalisere \mathbf{T}, men også ved å innføre buelengden som parameter i stedet for den vilkårlige parameteren t. Buelengden s er definert ved
Med buelengden som parameter for kurven er
Størrelsen \kappa er krumningen til kurven. En vanlig konvensjon er å la hovednormalen ha samme retning som den deriverte av enhetstangenten, og krumningen er da alltid positiv. Denne konvensjonen er imidlertid ikke alltid brukt. Inversen av absoluttverdien til krumningen er krumningsradien, og dette er radien i oskulasjonssirkelen. Denne sirkelen kan en betrakte som en sirkel gjennom tre påfølgende punkt på kurven. Sentrum i oskulasjonssirkelen, krumningssenteret, ligger langs hovednormalen. Planet utspent av hovednormalen og tangenten kalles oskulasjonsplanet, og oskulasjonssirkelen ligger i dette planet.
Binormalen er definert ved hjelp av tangenten og hovednormalen:
Binormalen står vinkelrett på oskulasjonsplanet. De tre vektorene tangenten, hovednormalen og binormalen står gjensidig normalt på hverandre. Relasjoner mellom disse tre vektorene er gitt ved Frenet-Serrets formler.
Hovednormalen og binormalen utspenner sammen normalplanet. En vilkårlig normal til kurven kan skrives på formen, der \alpha og \beta er vilkårlige konstanter.
Flatenormaler
Normalen til en flate i et punkt P er en linje eller vektor som står normalt på tangentplanet til flaten i P. Tangentplanet inneholder alle tangentene til flaten i punktet P.
Dersom flaten er definert ved hjelp av to parametre u og v, så kan hvert punkt på flaten angis ved vektoren
Parametriseringen gjør det mulig å definere to tangentvektorer:
Fra definisjonen av kryssproduktet følger det at \mathbf{N} står vinkelrett på begge tangentvektorene.
For en flate gitt på den enkle formen z = f(x,y), med uavhengige koordinater x og y, er to tangentvektorer gitt ved
En normalvektor er tilsvarende gitt ved
Normaler i ikke-euklidsk geometri
I nyere matematikk studerer en i affin geometri egenskaper som er uavhengig av definisjonen av avstand og vinkler. I en slik geometri eksisterer det altså ikke normaler. Vinkler eksisterer imidlertid i nøytral geometri, der en studerer egenskaper uavhengig av parallellaksiomet. Også i nøytral geometri kan en fra et punkt trekke én og kun én normal fra punktet ned på en gitt linje.
Etymologi
Det latinske ordet «norma» betegnet en vinkelhake, brukt av håndverkere for å lage rette vinkler. Også ordet perpendikulær har latinsk opphav, fra «perpendiculum, med betydning loddsnor. En loddsnor danner en normal til jordoverflaten.
Historie
I oldtidens Kina, India og Egypt har en antagelig svært lenge konstruert rette vinkler ved hjelp av et tau inndelt i tre lengder i forholdet 3:4:5. Ved å bruke disse lengdene som sider i en trekant, vil vinkelen mellom de to korteste sidene være rett, da (3,4,5) er et pythagoreisk trippel. Grekerne kunne referere til egyptiske landmålere som «tau-strekkere». Den greske filosofen Thales fra Milet, som levde omkring seks hundre år før Kristus, skal ha vært den første til å erkjenne at to rette vinkler er like. Thales teorem blir i dag brukt som navn for et utsagn om at en trekant innskrevet i en sirkel, med sirkeldiameteren som en side, er rettvinklet. Det er imidlertid uvisst om Thales er opphavsmannen til dette.
I innledende definisjoner i Elementer sier Euklid at to linjer som krysser hverandre vil danne en rett vinkel, dersom de to nabovinklene som dannes er like. Den ene rette linjene danner da en perpendikulær til den andre. Det fjerde aksiomet til Euklid, for det som vi i dag kjenner som euklidsk geometri, er at alle rette vinkler er like. Ifølge tråd med David Hilberts formulering av aksiom for moderne geometri, vil en si at rette vinkler er kongruente.
I boka La geométrie fra 1637 drøfter René Descartes konstruksjon av normaler for tre ulike plane kurver, inkludert for ellipser. Descartes var den første til å kombinere geometri og algebra, og normalen ble funnet ved hjelp av ligningsløsning. Et punkt S på x-aksen, med koordinater (v,0) ble brukt som sentrum i en sirkel. Radien i sirkelen er definert slik at sirkelen skjærer ellipsen i et gitt punkt P. Generelt vil sirkelen også skjære ellipsen i et annet punkt Q. Koordinatene til de to skjæringspunktene mellom kurvene og sirkelen kan finnes ved å kombinere ligningen for kurven med ligningen for sirkelen. Når kurven er en ellipse, gir dette en andregradsligning for den ene koordinaten til de to skjæringspunktene. De to røttene i denne ligningene er sammenfallende når de to punktene P og Q faller sammen. Dette gir en ligning som bestemmer sentrum i sirkelen, det vil koordinaten v, når sirkelen tangerer kurven. En rett linje gjennom sentrum S og punktet P er dermed en normal til ellipsen i P. Descartes metode lot seg gjennomføre bare for visse typer algebraiske kurver.
Et viktig bidrag til at arbeidet til Descartes ble allment kjent, var den kommenterte latinske oversettelsen til Frans van Schooten (1615-1660). Schooten viste at Descartes metode fungerer også for en parabel og en hyperbel. I tillegg bidro han med å fylle ut detaljer for konstruksjon av en normal for en konkoide, som Descartes hadde omtalt uten bevis.
Den franske matematikeren Jean Frédéric Frenet omtalte det vi i dag kjenner som Frenet-Serrets formler i et doktorgradsarbeid fra 1847. Uavhengig av dette arbeidet, publiserte landsmannen Joseph Alfred Serret samme resultat i 1851. Moderne vektornotasjon var ikke tatt i bruk da Frenet og Serret presenterte resultatene.
Rita Ottervik
Rita Irene Ottervik (født 11. september 1966 i Kvenvær) er en norsk politiker (Ap). Hun har vært medlem av Trondheim bystyre siden 1999 og Trondheims ordfører siden 2003. Før dette hadde hun en rekke verv i politikk og organisasjonsliv.
Liv og virke
Sin politiske løpebane begynte hun i AUF, der hun tilhørte kretsen rundt Trond Giske. Ottervik var medlem av Sør-Trøndelag fylkesting 1988–1989, ungdomssekretær i AUF og LO i Sør-Trøndelag 1989–1990, organisasjonsmedarbeider i Handel og Kontor i 1991, konsulent ved Studentsamskipnaden i Trondheim i 1992, generalsekretær i AUF 1992–1996, politisk rådgiver for statsminister Thorbjørn Jagland 1996–1997, nestleder i AUF i Sør-Trøndelag 1997–1998 samt organisasjonskonsulent i Norges Handikapforbund 1998–1999.
I 1999 ble hun bystyremedlem og kommunalråd i Trondheim, og overtok som ordfører fire år senere. Foruten en mengde verv i egenskap av ordførervervet, har Ottervik vært styremedlem ved Trøndelag Teater siden 2004. Hun var på tale som statsråd etter stortingsvalgene i 2005 og 2009, men gjorde det klart begge ganger at hun ville prioritere ordførervervet. Høsten 2013 ble hun kommunens lengstsittende ordfører, etter ti år i vervet.
Ottervik har vært bosatt i Trondheim siden 1984. Hun har studiekompetanse og filosofikum, og arbeidet ved Domus Interiør og som medarbeider i informasjonsskranken ved City Syd 1985–1989. Hun er gift med tidligere stortingsrepresentant Tore Nordseth.
Æresbevisninger
I februar 2008 ble hun tildelt en studentorden av Studentersamfundet i Trondhjem – ridder av De Sorte Faars Ridderskab. Ottervik mottok ordenens insignier på Trondheim torg den 17. mai.
In contumaciam
In contumaciam fra latin = «i ulydighet» er ment å uttrykke det forhold at vedkommende har unnlatt å møte opp til en stevning.
Terminologi
Dom in contumaciam er i rettsterminologien en rettskraftig dom avsagt til tross for at den skyldige ikke var til stede. Slike fraværsdommer ble vanligvis gjort fordi den skyldige enten ikke gadd eller fant noen grunn til å møte opp og svare for anklagene, men heller valgte å ta straffen som den kom.
Grunnene for ikke å møte til stevningen kunne være flere:
Folkelige reaksjoner
Det kan imidlertid også bli avsagt dom dersom det ikke har lyktes å få fremstilt tiltalte for retten. Dette er domsavsigelser som gjerne følges opp med en sosial avstraffelse in effigie.
En liknende form for uthenging var i renessansens italienske bystater å lage et «ærekrenkende portrett» i fresko for å spotte vedkommende «syndebukk» på sentralt sted i byen. Slike pittura infamante ble gjerne utført for å ramme navngitte personer som på ulike måter hadde unndratt seg straff i forbrytelser en mente de var skyldig i, men kunne også forekomme for å gjøre narr av enkeltpersoner.
Fylkesvei 4352
Fylkesvei 4352 går mellom Jarholen og Djupholen i Varhaug, Hå. Veiens lengde er 1,0 km.
Frem til 2019 hadde veien betegnelsen fylkesvei 153.
Jejunum
Jejunum eller tomtarmen, er det midtre segmentet av tynntarmen, som er delt i tre. De to andre segmentene er henholdsvis duodenum (også kjent som tolvfingertarmen eller startsegmentet) og ileum (krumtarmen – sluttsegmentet, som tømmer seg til tykktarmen).
Jejunum følger direkte etter den 25-30 cm lange tolvfingertarmen og er ca. 2-3 meter lang hos mennesker. I denne delen av tynntarmen skjer det alt vesentligste opptaket av næringsbestanddeler. De nedbrutte næringsstoffene tas opp av villuscellene, dels ved diffusjon, dels ved aktiv transport gjennom cellene. Karbohydratene tas fortrinnsvis opp som monosakkarider (glukose m.m.), og proteinene som aminosyrer. Disse stoffene avgis sammen med salter og vannvannløselige vitaminer til villuskapillærene (det fine nettverket av blodårer som finnes i tarmtottene) og føres deretter med blodet videre til leveren.
Edward Blount
Edward Blount (eller Blunt) (født 1565 i London, død 1632) var en utgiver i London i den engelske renessanse og Tudortiden, og er sammen med Isaac og William Jaggard særlig kjent for utgivelsen av den første folio av William Shakespeares skuespill i 1623.
Stationers' Register hevdet at han var sønn av Ralph Blount (eller Blunt), en handelsmann og skredder i London, og var lærling fra 1578 i ti år hos papirhandleren William Ponsonby. Blount ble en «freeman», det vil si fullverdig medlem av Stationers' Company den 25. juni 1588.
Blant de mer betydningsfulle utgivelsene hans er Giovanni Florios italiensk-engelske ordbok og hans oversettelse av Michel de Montaigne, foruten Christopher Marlowes mytologiske dikt Hero and Leander (1598), og Seks hoffkomedier av John Lyly (1632). Han oversatte selv Ars Aulica, or the Courtier's Arte (1607) fra italiensk av Lorenzo Ducci, og Christian Policie (1632) fra spansk av Juan de Santa María.
Selv om han mest husket for første folio, utga Blount også verker av Miguel de Cervantes, Ben Jonson, Samuel Daniel, William Camden, og andre betydningsfulle forfattere. Han er beskrevet som «en ekte elsker av litteratur med skjønnsom og sjenerøs smak». I tillegg til folioen hadde Blount også andre mindre forbindelser med Shakespeares kanon. I 1601 utga han Kjærlighetens martyr, et bind som inneholdt Sfinksen og skilpadden, et allegorisk dikt; han la inn både Antonius og Kleopatra og Perikles, prins av Tyr, i Stationers' Register i 1608, skjønt han utga ingen av dem. Blount var også en nær venn og yrkeskollega av Thomas Thorpe, utgiveren av Shakespeares sonetter.
8 Mile
Tittellåten «Lose Yourself» ble tildelt en Oscar-statuett for beste sang.
Running with Scissors
Running With Scissors er en amerikansk film fra 2006. Filmen er regissert av Ryan Murphy, og er basert på Augusten Burroughs' memoarer Running with Scissors.
Handling
Filmen er basert på Augusten Burroughs' semibiografiske memoarer, og handler om hans barndom. Da Burroughs var liten ga moren ham bort til en uortodoks psykiatrist, en eksentrisk mann med en eksentrisk familie, slik at han skulle få oppdragelsen sin der.
I en alder av tolv år ble Burroughs venn med Neil Bookman, en pedofil som bodde i en skur i en bakgård. Handlingen er sentrert rundt en barndom på grensen av loven, der regler var uhørte, og juletreet sto oppe hele året, der Valium ble inntatt som godteri, og hvis man kjedet seg kunne man skape underholdning med elektrosjokkterapimaskinen.
Solvayprosessen
Solvayprosessen, eller ammoniakk-soda prosessen er den viktigste industrielle prosess for produksjon av soda (natriumkarbonat). Prosessen ble utviklet til sin moderne form av Ernest Solvay på 1860-tallet. Ingrediensene for prosessen: saltlake (fra grunnvann eller fra havet) og kalkstein (fra gruver).
I 2005 var verdens produksjon av soda 41.9 milliarder kilogram, Solvay-baserte industrianlegg produserer tre fjerdedeler av dette, mens resten utvinnes fra naturlige mineralforekomster.
Kjemi
Solvayprosessen produserer soda (vesentlig natriumkarbonat (Na2CO3)) fra saltlake (som kilde for natriumklorid (NaCl)) og fra kalkstein (som kilde for kalsiumkarbonat (CaCO3)). Totalreaksjon:
98 Ianthe
98 Ianthe er en hovedbelteasteroide. Den ble oppdaga den 18. april 1868 av Christian Heinrich Friedrich Peters fra Litchfield Observatory i Clinton. Det er flere greske mytologiske skikkelsene med navnet Ianthe.
Bob Hartman
Bob Hartman (født 26. desember 1949 i Bryan, Ohio, USA) grunnla det kristne rockebandet Petra i 1972, et av verdens mest kjente kristne rockeband som la opp i 2005. Bob Hartman var sammen med vokalistene Greg X Voltz og John Schlitt frontfigur og skrev det meste av låtene til Petra.
Etter at bandet la opp i 2005 fortsatte John Schlitt og Bob Hartman å turnere og gi ut musikk som duoen "II guys from Petra" (2 guys from Petra).
I overgangen 2010 / 2011 gjenoppsto Petra som Classic Petra, med verdensturneen "Back to the Rock 2011 / 2012" med 80talls-besetningen Bob Hartman (gitar), Greg Voltz (vokal), Louie Weaver (trommer), John Lawry (keyboards), Mark Kelly (bass). Han lærte seg å spille gitar da han var 13 år gammel ved å lese gitarbøker, og se på andre mennesker som spilte gitar. Han regnes av mange av en av verdens beste gitarister.
Eulaceura osteria
Eulaceura osteria er en sommerfugl som tilhører gruppen Apaturinae i den store familien flikvinger (Nymphalidae).
Utseende
En middelsstor, litt slank (spinkel til Apaturinae å være), brunlig sommerfugl med antydning til sigdformede forvinger. Hannen er brun med et bredt (tilsmalnende framover), hvitt tverrbånd som går over hele bakvingen og forvingens bakre halvdel. Hunnen er kanelbrun med et mer uregelmessig hvitt tverrbånd – på bakvingen har dette neglformede mørkbrune flekker og minner nærmest om en fjærkledning. En pågallende, liten svart flekk nær forvingens bakhjørne.
Utbredelse
Slekten lever i Sørøst-Asia der den er utbredt fra India til Borneo.
Akademiet Sandnes
Akademiet Sandnes er en privat videregående skole i Sandnes. Skolen startet i 2005 (opprinnelig i Stavanger) og har 276 elever. Den er en del av Akademiet, Norges største private videregående skolekjede, med ni skoler i rundt i Norge.
Beliggenhet
Skolen ble opprinnelig grunnlagt i Stavanger i 2005. Den flyttet til Sandnes i 2007 og byttet samtidig navn. Akademiet Sandnes er lokalisert i Langgaten 1 i Sandnes sentrum.
Opplæringstilbud
Skolen tilbyr følgende utdanningsprogrammer og programområder:
Medier og kommunikasjon
Dette utdanningsprogrammet gir eleven generell studiekompetanse, men er yrkesrettet med tanke på senere jobb innenfor avis, TV, radio, web, reklame eller grafisk design.
Studiespesialisering
Dette utdanningsprogrammet er forberedende for videre studier ved universitet og høyskoler. Med bestått vitnemål oppnås generell studiekompetanse.
IKT-servicefag
IKT-servicefag var et såkalt “kryssløp”, åpent for alle som har gjennomført Vg1. Utdanningen gav kompetanse i drift av datasystemer. Tilbudet hadde opplæring i installasjon, oppgradering og vedlikehold av programvare, operativsystemer, maskinvare og nettverk.
Påbygging til generell studiekompetanse
På utdanningsprogrammet påbygging til generell studiekompetanse har eleven fag som norsk, historie, naturfag og matematikk som gir den teoretiske kompetansen som kreves for å kunne bli tatt opp til studier på høyskoler og universitet.
Cussin’, Cryin’ & Carryin’ On (album)
Cussin' Cryin' & Carryin' On er det 10. studioalbumet til Ike & Tina Turner som ble gitt ut i 1969.
Sporliste
Side 1:
Side 2:
Ice Cube
O'Shea Jackson sr. (født 15. juni 1969), kjent under artistnavnet Ice Cube, er en amerikansk rapper, skuespiller og regissør.
Cube er regnet som en av verdens beste rappere og begynte sin karriere som medlem i C.I.A. Noe senere ble han bedre kjent i den kontroversielle rap-gruppen N.W.A., og fikk noen år etterpå en suksessfull solo-karriere med albumet AmeriKKKa's Most Wanted i 1990. Han gjorde også suksess innen film, både som skuespiller og regissør.
I 1992 giftet Ice Cube seg med Kim Jackson, som han har fire barn med. Senere i 1992 konverterte han til Islam.
Fra midten av 1990-årene, begynte Ice Cube å fokusere på skuespill og film. Hans musikalske utgivelser begynte å gå ned betydelig. Men etter et comeback i 1998 steg han opp blant de beste rapperne igjen. Høsten 2008 ga han ut et nytt album, Raw Footage. Ice Cube er på 15.-plass over de rikeste rapperne, etter å ha tjent over 13 millioner dollar i 2006. Han er mest kjent for sangene Smoke Some Weed og Why We Thugs.
Fylkesvei 2208
Fylkesvei 2208 går mellom Sølenstua og Engerdalssætra i Engerdal kommune.
Fylkesvei 4354
Fylkesvei 4354 går mellom Skolekrossen og Varhaug sentrum i Hå. Veiens lengde er 1,2 km.
Frem til 2019 hadde veien betegnelsen fylkesvei 152.
Bymuseet (Oslo Museum)
Bymuseet, tidligere Oslo Bymuseum, er siden 2006 en avdeling ved Oslo Museum. Museet er det kulturhistoriske museet for Oslo by med det tidligere Aker herred. Museet ble stiftet 22. desember 1905 som foreningen «Det gamle Christiania». Initiativtager og leder inntil 1912 var arkitekt Fritz Holland. Museet disponerer lokaler i Frogner Hovedgård i Frognerparken, hvor de første utstillingene ble åpnet i hovedbygningen i 1909. På 1980-tallet ble østfløyen i gårdsanlegget innredet for Bymuseets faste byhistoriske utstillinger. I 2000 sto museets nye administrasjonsbygning ferdig på østsiden av anlegget. Vestfløyen ble i 2003 tatt i bruk som lokale for skiftende utstillinger. Oslo Bymuseum hadde i sitt siste år som selvstendig museum til sammen 90,117 besøkende.
Bymuseet var inntil utgangen av 2005 fortsatt organisert som en privat forening, men ble i hovedsak finansiert ved offentlige tilskudd fra Oslo kommune og staten. Foreningen ble oppløst ved vedtak i generalforsamlingen på hundreårsdagen 22. desember 2005. Samtidig ble det besluttet å opprette en stiftelse til å forvalte eiendomsretten til samlingene og en venneforening til å ivareta medlemmenes interesser. Fra og med 1. januar 2006 er Bymuseet en del av den nye stiftelsen Oslo Museum, som har overtatt driftsansvaret. Den nye museumsstiftelsen fungerte i begynnelsen under arbeidstittelen «Hovedstadsmuseet», men har fra desember 2006 tatt navnet Oslo Museum. Bymuseet, Interkulturelt museum (IKM) og Teatermuseet gikk sammen om å opprette det nye museet som en konsekvens av den statlige museumsreformen. Inntil videre skulle de tre tidligere enhetene fungere på sine tidligere tilholdssteder.
Bymuseet har satellitt-utstillinger i arbeiderboliger på Tøyen og Sagene. I 2008 åpnet det også utstillingen «Christiania 1624 - 1850» i Gamle rådhus, men denne måtte avvikles i 2010 da museet av økonomiske grunner måtte si opp leieforholdet med Oslo kommune. Museet administrerer arrangementer og byvandringer i Kjenn din by-programmet og utgir tidsskriftet Byminner (startet 1955). Samlingene omfatter alle slags gjenstander med tilknytning til byens historie og innbyggernes liv og virksomhet. Særlig verdifulle er Bymuseets kunstsamling og fotosamling med Oslo-motiver og portretter. Fotosamlingen er en av landets største og dokumenterer byens utvikling fra fotografiets barndom til i dag. I 2010 gikk Oslo Museum sammen med Oslo byarkiv om å opprette nettstedet oslobilder.no med søkbar tilgang til de digitaliserte delene av fotosamlingene ved begge institusjoner.
Liste over Barcelonas høyeste byggverk
Dette er ei liste over Barcelonas høyeste byggverk. Lista viser de 15 høyeste byggverka innenfor kommunegrensene til den katalanske byen, inkludert de som ennå ikke står ferdige. Eventuelle antenner regnes med i høyden. Byggverka som fortsatt er under oppføring står i kursiv, og høyden som står oppført for disse er den planlagte høyden.
Otto Jespersen (lingvist)
Jens Otto Harry Jespersen (kjent som Otto Jespersen) (født 6. juli 1860, død 30. april 1943) var en dansk lingvist.
Jespersen var professor i København fra 1893 til 1925. Sammen med Paul Passy grunnla han Det internasjonale fonetikkforbundet. Jespersen var også kjent som interlingvist. Han ble tidlig opptatt av volapük og esperanto, og var en av de sentrale støttespillerne bak esperantoreformen ido. Seinere lanserte han sitt eget internasjonale hjelpespråk, novial, som fikk stor oppmerksomhet, men liten praktisk framgang.
Valgkrets
En valgkrets i politisk sammenheng er et geografisk område der velgerne stemmer på et antall mandater til valgte politiske organer. I Norge bruker man offisielt betegnelsen valgdistrikt i stedet for valgkrets fordi valgkretser lett kan forveksles med stemmekretser. Et valgdistrikt består normalt av flere stemmekretser.
Typer valgkretser
Størrelsen på valgkretsene og antall kandidater som skal velges avhenger av valgsystemet som brukes. Med flertallsvalg, som brukes i blant annet USA og Storbritannia, velger hver valgkrets én kandidat. En slik valgordning krever like mange valgkretser som representanter. Valgordningen som brukes i de fleste europeiske land, forholdstallsvalg, har valgkretser som velger flere representanter, og størrelsen på disse varierer. Ved Stortingsvalg i Norge er hvert fylke en valgkrets hvis antall representanter varierer i henhold til ulike kriterier, men med folketallet i bunn, mens i for eksempel Nederland utgjør hele landet én enkelt valgkrets ved parlamentsvalg.
Stemmekretser kan bli omtalt som valgkretser, og i Norge bruker man offisielt betegnelsen valgdistrikt i stedet for valgkrets for å klargjøre forskjellen. Et valgdistrikt har normalt flere stemmekretser. Ved kommunevalg er en stemmekrets et område som hører til et og samme stemmelokale. Det er viktig at alle adresser er koblet til riktig stemmekrets slik at manntallslistene og utskriving av valgkort blir riktig.
I systemer med enmannskretser er oppdelingen av valgkretser viktig. Stor tilflytning til en valgkrets kan gjøre velgere i denne underrepresentert, og deling av valgkretsen eller endring av grenser kan være nødvendig for å beholde et forhold mellom antall stemmeberettigede bak hver representant. Valgordninger med enmannskretser er utsatte for manipulering i form av gerrymandering og kan føre til valgskred der populære partier får en uforholdsmessig stor andel av stemmene.
Norge
Norge er ved stortingsvalg delt inn i 19 valgdistrikt som tilsvarer tradisjonelle landskap og fylker. Til stortingsvalg velges det 150 representanter fordelt på disse, samt ett utjevningsmandat fra hvert valgdistrikt. Frem til Solbergregjeringens regionreform var det samsvar mellom valgkretser og fylkesinndelingen, men etter reformen avviker det administrative forvaltningsnivået (fylkeskommunen) fra valgkretsene. Valglovutvalget har i 2020 gått inn for å beholde de nåværende 19 valgdistriktene.
Antallet mandater som velges til Stortinget fra hver valgkrets bestemmes hvert åttende år basert på folketallet samt antall kvadratkilometer multiplisert med 1,8. Deretter brukes St. Laguës (modifiserte) metode for å fordele mandatene mellom valgdistriktene.
Valg til Den norske kirke bruker menighetene som valgkrets.
Norsk anestesiologisk forening
Norsk anestesiologisk forening er en av de fagmedisinske foreningene under Den norske legeforening. Foreningen ble stiftet i 1949 og det første styret ble ledet av Otto Mollestad.
Foreningens oppgaver er å:
Leder for foreningen er overlege Anita With Vårøy.
LocoRoco
LocoRoco (ロコロコ) er et japansk videospill utviklet og utgitt av Sony Computer Entertainment i 2006 til PlayStation Portable. Spillet ble skapt av produsenten Kazuhito Miyaki og spilldesigneren Tsutomu Kouno.
Handling
LocoRoco og deres venner, Mui Mui, bor på en fredelig planet, og hjelper til med å ta vare på naturen. De forsøker å gjøre planeten til et hyggelig sted å være. Men når Moja-troppen kommer til planeten for å overta den, vet ikke LocoRoco hvordan de skal kjempe mot disse inntrengerne fra verdensrommet. Planeten er delt inn i fem verdener, som hver består av åtte nivåer. Spilleren kan miste LocoRoco hvis den blir berørt av skadelige gjenstander, eller de løper inn i Moja.
Referanser
Sony manuals and more
Skolenettet
Skolenettet ble avviklet som eget nettsted i 2011. Mye av innholdet ble overført til nettstedet til Utdanningsdirektoratet. Det gjaldt blant annet veiledninger til læreplaner, etterutdanningsmateriell for yrkesfag, fysisk aktivitet i skolen og vurdering for læring.
Mann mot mann
Mann mot mann er en EP av Kaizers Orchestra, utgitt i 2002. Den ble spilt inn på Lydriket med Geir Luedy Andersen i Bergen, og er den andre av to EP-er som ble utgitt av selskapet Broiler Farm, den andre er Død manns tango. Mixet i Duper Studio og produsert av Janove Ottesen. EP-en inneholder også to videoer, «Kontroll på kontinentet» som er laget av Flimmer Film i Bergen og animasjonsfilmen «Mann mot mann» som er laget av Tryllefilm i Stavanger.
Sporliste
'''Live fra Rockefeller 5. og 6. april''' Video
Stine Sofies Stiftelse
Stine Sofies Stiftelse er en norsk stiftelse som arbeider for å forhindre og avdekke vold og overgrep mot barn og unge, ivareta utsatte og styrke deres rettssikkerhet. Stine Sofies Stiftelse er oppkalt etter Stine Sofie Sørstrønen, som sommeren 2000 ble voldtatt og drept i en alder av åtte år sammen med venninnen Lena Sløgedal Paulsen. Stiftelsen ble etablert høsten 2000 av Stine Sofies mor Ada Sofie Austegard. I 2021 jobber det over 50 mennesker i stiftelsen. I 2016 åpnet Stine Sofie Senteret, verdens første kurs- og mestringssenter for voldsutsatte barn. Grunnleggerne av stiftelsen, Ada Sofie Austegard og Bente Bergseth, fikk i 2008 begge Kongens fortjenstmedalje i gull for sitt arbeid.
Bakgrunn
Stine Sofies Stiftelse ble etablert i 2000, etter at Stine Sofie (8) og Lena (10) ble voldtatt og drept i Baneheia i Kristiansand.
Foredrag og indervisning
Stiftelsen holder seminarer for pårørende, arrangerer foredrag og utgir informasjonsmateriell.
Sponsormidler
Mesterbakeren i Lillesand og REMA 1000 butikker i Aust- og Vest-Agder har solgt «Stine Sofies Stiftelse brødet», der 2 kroner pr. solgte brød går til Stine Sofies Stiftelse. Dette har gitt inntekter på opptil 400 000 kr i året.
Den 1. april 2011 lanserte den norske smykkegiganten Panorama smykker med navn «Stine Sofie-smykkene» hvor en viss andel av salget går til stiftelsen. Smykkene finnes i to utgaver, et lite gullhjerte med diamanter, og et større sølvsmykke, som representerer mor – datter.
Audi A8
Audi A8 er en luksuriøs storbil produsert av det tyske selskapet Audi, som idag eies av Volkswagen AG. Modellen har blitt solgt helt siden 1994, og erstatter modellen Audi V8. Førstegenerasjons Audi A8 ble produsert fra 1994 til 2002, mens andregenerasjons Audi A8 har blitt produsert fra 2003 til 2011.
I Norge ble det solgt åtte Audi A8 i 2007.
Hovedkonkurrenter er BMW 7-serie og Mercedes-Benz S-klasse.
Equipoise
Equipoise (Boldenon) er et oljebasert derivat av testosteron som vanligvis er festet til undecylenate-esteret, hvilket gir det en halveringstid på 14-16 dager. Dette gjør at man må bruke det over lang tid for å få mye utav det, da gjerne 15-20 uker. Opprinnelig ble det brukt som et veterinærsteroid, men det ble etter hvert også populært blant både kroppsbyggere og idrettsutøvere. I kjemisk struktur er Dianabol og Equipose svært like, men hva angår virkning og bivirkninger er de allikevel helt forskjellige. Equipoise er et av de mildeste anabole androgene steroidene som finnes, og mange kan bruke høye doser av det med få eller ingen bivirkninger. Det er imidlertid mindre potent enn testosteron både hva angår anabol og androgen effekt, hvilket nødvendiggjør større doser for tilsvarende resultater.
Equipose aromatiserer bare til østrogen om lag halvparten av det testosteron gjør, i tillegg til at det ser ut til å konvertere til en svakere versjon av østrogen. Gynekomasti og andre østrogenrelaterte bivirkninger kan fortsatt forekomme for de med anlegg for det, hvilket kan nødvendiggjøre bruk av aromatasehemmere (AI) eller selektive østrogenreseptor modulatorer (SERM). Equipoise er mildt mot både leveren og prostata, og ser ut til å ha liten effekt på kolesterolet. Noen rapporterer angst, mens andre kan oppleve redusert seksualdrift dersom de ikke bruker testosteron eller lignende sammen med Equipose. Dette skyldes at Equipoise er et redusert testosteron som gir mindre binding til androgenreseptorene i hjernen. Dette kan i teorien også gjøre brukerne mindre aggressive, det motsatte av "roid rage". Antall røde blodlegemer øker ganske mye ved bruk, og Equipose var derfor mye brukt innen friidrett og av andre utholdenhetsutøvere før det kunne avsløres av dopingtester. Utholdenheten økes samtidig som blodårene blir mer tydelige, og brukere bør sjekke at blodverdiene holdes innenfor normalverdiene og eventuelt donere blod. Equipose har også vist seg å øke kollagensyntesen og styrke bindevevet mer effektivt enn noen andre AAS.
Kyiv
Kyiv (eller Kiev) er hovedstaden og den største byen i Ukraina, samt administrasjonssentrum i Kyiv oblast. Kyiv ligger ved elven Dnipro i det sentrale Ukraina. Kyiv hadde i juni 2017 en befolkning på 2,928,177 innbyggere (høyere estimater har versert hos enkelte kilder ) og er Europas ellevte største by. Kyiv er den største ukrainsktalende byen i verden.
Byen har navn etter en av Kyivs fire legendariske grunnleggere, Kyi. Gjennom historien har Kyiv, som er en av Øst-Europas eldste byer, vært gjennom flere ulike epoker, hvor byen har vært alt fra av stor til relativt uten betydning. Byen eksisterte sannsynligvis som et kommersielt senter så tidlig som i det femte århundre. Som en slavisk bosetning langs den viktige handelsruten mellom Skandinavia og Konstantinopel, var Kyiv under Khazarenes styre, frem til byen ble inntatt av væringer fra Skandinavia på midten av 800-tallet. Under væringenes styre ble Kyiv hovedstad i Kyivriket, også kjent som Kyiv-Rus, den første slaviske statsdannelsen. Byen mistet imidlertid det meste av sin innflytelse i flere århundrer etter at den ble fullstendig tilintetgjort under den mongolske invasjonen i 1240. Den ble en provinshovedstad av marginal betydning og innflytelse i utkanten av områder som ble kontrollert av mektige naboer; først storhertugdømmet Litauen, etterfulgt av Polen og Russland.
Kyiv vokste under den industrielle revolusjon i det russiske keiserdømmet mot slutten av det 19. århundre. I 1917 ble Kyiv hovedstad da Den ukrainske folkerepublikk erklærte sin uavhengighet. Fra 1921 inngikk Kyiv i Den ukrainske sosialistiske sovjetrepublikk (Ukrainske SSR) og var fra 1934 dens hovedstad. Under andre verdenskrig gjennomgikk byen igjen betydelige ødeleggelser, men etter å ha blitt raskt gjenoppbygd i etterkrigstiden forble Kyiv tredje største by i Sovjetunionen.
Under Russlands invasjon av Ukraina 2022 ble noen av forstedene til Kyiv hardt angrepet, blant annet Irpin og Butsja. Også inne i Kyiv førte bombing til en del skader, blant annet på boligblokker.
Alfredo Ildefonso Schuster
Alfredo Ildefonso Schuster (født 18. januar 1880 i Roma i Italia, død 30. august 1954 i Milano) var en av den katolske kirkes kardinaler. Han var erkebiskop av Milano 1929–1954. Schuster tilhørte Benediktinerordenen (angitt som O.S.B.).
Han ble kreert til kardinal i 1929 av pave Pius XI.
Kyiv
Navn
På ukrainsk er navnet Київ (Kyjiv []); på russisk Киев (Kijev). På norsk var tidligere den russiskbaserte navneformen Kiev mest vanlig i bruk, mens det nå er den ukrainskbaserte navneformen Kyiv som dominerer. Språkrådet anbefaler Kyiv (dette er også hva Ukraina selv har foretrukket siden 1990-årene), men godtar også Kiev.
Den offisielle ukrainske transkripsjonen ble i 1995 endret til Kyiv, mens den internasjonale ISO-standarden ISO 9 fra samme år gir Kiev. Transkripsjonen fra kyrilliske til latinske bokstaver har vært omstridt siden den russiske invasjonen av Krim i 2014.
Alfredo Ildefonso Schuster
Bakgrunn
Alfredo Schuster fullførte sin videregående utdannelse (ginnasiali og liceali) ved Sankt Paul utenfor murene i november 1891.
Kyiv
Geografi
Kyiv ligger på kanten av et lavt platå 100 meter over ved elven Dnipro rett nedenfor samløpet med Desna og ved nordgrensen av Ukrainas belte av fruktbar svartjord. Byens opprinnelige beliggenhet på høyden (øvrebyen) er påfallende sett fra andre side av Dnipro. Etter andre verdenskrigen har byen blitt utvidet til den lavere elvesletten på østre bredd. Byen strekker seg omtrent 50 km langs elven. Den var tredje største by i Sovjetunionen. Byen er Ukrainas industri-, utdannings- og kultursenter. Kharkiv er nest største by og ligger langt øst nær grensen til Russland.
Alfredo Ildefonso Schuster
Benediktiner
Den 13. november 1898 sluttet han seg til benediktinerordenen og begynte i dens novisiat ved klosterkommuniteten ved St Paul utenfor murene, og fikk da klosternavnet Ildefonso. Han avla ordensløftene 13. november 1900. Han tok doktorgrad i filosofi 14. juni 1903 og senere også i teologi ved Det pavelige atheneum Sant' Anselmo i Roma.